7 от основния регламент. Mitsubishi също така заяви, че твърдяната вреда се дължи на i) понижаването в световен мащаб на цените на МЕГ и ii) липсата на конкурентоспособност на промишлеността на Съюза, а не на предполагаемия дъмпинг. То също така заяви, че производителите от Съюза, които не са подали жалба, са имали по-добри резултати от производителите жалбоподатели от Съюза и са в процес на възстановяване.
 (52)
 При анализа на Комисията бе потвърдено, че нито един от посочените елементи, независимо дали е фактически точен, или не, не е опровергал заключението, че са налице достатъчно доказателства за започване на антидъмпингова процедура по отношение на факта, че дъмпинговият внос е оказал съществено вредно въздействие върху състоянието на промишлеността на Съюза.
 (53)
 CIRFS заяви, че жалбоподателите е следвало да включат отрицателните последици от пандемията от COVID-19 като фактор, причиняващ вреда за 2020 г., като погрешно са заявили, че разследваният период в жалбата обхваща периода от 1 юли 2019 г. до 30 юни 2020 г.
 (54)
 Всъщност разследваният период в жалбата започва на 1 април 2019 г. и приключва на 31 март 2020 г. и поради това всяко въздействие от пандемията от COVID-19 би било усетено от промишлеността на Съюза след разследвания период.
 (55)
 Въз основа на гореизложеното Комисията потвърди, че жалбоподателят е предоставил достатъчно доказателства за дъмпинг, вреда и причинно-следствена връзка, като по този начин са изпълнени изискванията, посочени в член 5.2 от АДС и член 5, параграф 2 от основния регламент. Поради това жалбата отговаря на изискванията за започване на процедура.
 (56)
 В разделите по-долу Комисията взема под внимание и разглежда всички други съответни коментари.
 1.4. Изготвяне на извадка
 (57)
 В известието за започване Комисията посочи, че може да изготви извадка от заинтересованите страни в съответствие с член 17 от основния регламент.
 1.4.1. Изготвяне на извадка от производители от Съюза
 (58)
 В известието за започване Комисията посочи, че е направила временен подбор на извадка от производители от Съюза. Комисията подбра извадката въз основа на обема на производството и продажбите на сходния продукт в Съюза, докладвани от производителите от Съюза в рамките на анализа, извършен преди започването на процедурата. Тази извадка се състоеше от трима производители от Съюза, двама от които бяха свързани. Включените в извадката производители от Съюза представляваха 64,1 % от общото производство на Съюза и 65 % от общите продажби на Съюза. Извадката беше счетена за представителна за промишлеността на Съюза. Комисията прикани заинтересованите страни да представят коментари по временната извадка. Не бяха получени коментари и поради това извадката беше потвърдена.
 1.4.2. Изготвяне на извадка от вносители
 (59)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да предоставят информацията, посочена в известието за започване.
 (60)
 Двама несвързани вносители предоставиха исканата информация и се съгласиха да бъдат включени в извадката. С оглед на малкия брой отговори Комисията реши, че не е необходимо изготвяне на извадка.
 1.4.3. Изготвяне на извадка от производители износители в Съединените американски щати
 (61)
 За да реши дали е необходимо